...ેર : ગુજરાતમાં દર મિનિટે નવ ચેપગ્રસ્ત, દર કલાકે પાંચનાં મૃત્યુ

ગુજરાતમાં પાછલા ઘણા દિવસોથી સતત વધી રહ્યા છે કોરોનાના કેસો

ગુજરાતના આરોગ્ય અને પરિવાર કલ્યાણ મંત્રાલય દ્વારા જારી કરાયેલા આંકડાઓ અનુસાર રાજ્યમાં ગુરુવારે કોરોનાના કુલ 13,105 નવા કેસો મળી આવ્યા હતા. તેની સામે માત્ર 5,010 લોકો જ આ માંદગીમાંથી બેઠા થયા હતા. 

જો આ આંકડાની સરેરાશ મેળવવામાં આવે તો રાજ્યમાં કોરોનાની ચિંતાજનક પરિસ્થિતિનો ખ્યાલ આવે છે. આ આંકડાઓ અનુસાર રાજ્યમાં દર નવ મિનિટે એક કોરોના ચેપગ્રસ્ત વ્યક્તિ મળી આવી રહી છે. જ્યારે... બાકીનો લેખ લખો:
અસંવેદનશીલતા સાથે કરાઈ રહ્યો હોવાની વાત કરી હતી.

કોરોનાની કરુણતા : ગુજરાતમાં મૃતદેહોના ઢગલા થતાં ડમ્પિંગ ગ્રાઉન્ડને બનાવાયું સ્મશાન

કોરોનાના કારણે કચરો નાખવાની જગ્યાને સ્મશાનમાં ફેરવવી પડી (પ્રતીકાત્મક તસવીર)

ગુજરાતમાં ગુરુવારે કોરોનાના 13,105 નવા કેસો નોધાયા હતા, જ્યારે 137 લોકોનાં રાજ્યમાં કોરોનાની માંદગીને કારણે મૃત્યુ થયાં હોવાનું જાણવા મળ્યું છે.

રાજ્યમાં કોરોનાના કેસો અને કોરોનાના કારણે થતાં મૃત્યુના આંકડા રાજ્ય સરકાર દ્વારા ઇરાદાપૂર્વક ઓછા બતાવાઈ રહ્યા હોવાના આરોપો અવારનવાર થયા છે. 

આવી કપરી પરિસ્થિતિમાં વધુ એક વિચલિત સમાચાર એ આવ્યા છે કે કોરોનાના સંકટમાં દરરોજ આવનારા મૃતદેહોની સંખ્યા વધતાં ગાંધીનગર ખાતે ડમ્પિંગ ગ્રાઉન્ડને સ્મશાનમાં ફેરવી દેવાયું છે.

ટાઇમ્સ નાઉ ડોટકૉમના એક અહેવાલ પ્રમાણે મૃતદેહોના ઢગલા થતાં રોકવા માટે ગાંધીનગરના સૅક્ટર 39માં આવેલા સ્મશાન દ્વારા પોતાનો વિસ્તાર વધારવા માટે પાસેની કચરો નાખવાની જગ્યામાં અંતિમ સંસ્કાર કરવાની વ્યવસ્થા કરવામાં આવી છે.

એક સાથે 11 ચિતાઓ સળગતી હોવા છતાં આ સ્મશાનમાં આઠ મૃતદેહો વેઇટિંગમાં જોવા મળ્યા હતા. 

સ્મશાનની મૅનેજિંગ સમિતિ માટે કામ કરતાં જિલુભા ધાંધલે કહ્યું હતું કે હાલ સ્મશાનમાં દરરોજ 75-80 મૃતદેહો આવી રહ્યા છે.  જે પૈકી 25 ટકા મૃતદેહો કોરોનાના કારણે મૃત્યુ પામેલા લોકોના હોય છે.

રેમડેસિવિર : અભાવમાં હજારોએ જીવ ગુમાવ્યા, હવે કેન્દ્ર ગુજરાતને આપશે ઇન્જેક્શનનો વધુ જથ્થો

ગુજરાતમાં પાછલા ઘણા સમયથી રેમડેસિવિરની અછત હોવાની ફરિયાદ ઊઠી રહી છે

ટાઇમ્સ ઑફ ઇન્ડિયાના એક અહેવાલ અનુસાર કેન્દ્રની મોદી સરકારે બુધવારે જે રાજ્યોમાં રેમડેસિવિરની અછતની ફરિયાદ ઊઠી રહી છે તેમના માટે 30 એપ્રિલ સુધી વચગાળાની સપ્લાય મોકલવાનો નિર્ણય લેવામાં આવ્યો છે. 

આરોગ્ય મંત્રાલયે પોતાના નિવેદનમાં કુલ 19 રાજ્યોને આ જથ્થો પૂરો પાડવાની જાહેરાત કરી હતી. જે પૈકી ઉત્તર પ્રદેશ, ગુજરાત, મધ્ય પ્રદેશ, દિલ્હી અને આંધ્ર પ્રદેશને વધુ જથ્થો ઉપલબ્ધ કરાવવાની વ્યવસ્થા કરાશે.

નોંધનીય છે કે પાછલા ઘણા દિવસોથી ગુજરાતમાં રેમડેસિવિરની ઇન્જેક્શનની ભારે અછત જોવા મળી રહી છે. રેમડેસિવિર ખરીદવા માટે હૉસ્પિટલોની બહાર લાઇનોનાં દૃશ્યો જોવા મળી રહ્યાં છે. 

જોકે, રાજ્ય સરકાર કોરોનાની માંદગીમાં મદદરૂપ મનાતા આ ઇન્જેક્શનની કોઈ અછત ન હોવાની વાત કરે છે. 

અમુક દિવસો પહેલાં રાજ્યમાં હોમ કૅર ટ્રીટમેન્ટ લઈ રહેલા લોકોને આ...